ประกาศคณะกรรมการกํากับตลาดทุนที่ ทน. 87/2558เรื่อง การลงทุนของกองทุน(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(5) มาตรา 109 วรรคหนึ่ง มาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 16 มกราคม พ.ศ. 2559 เป็นต้นไป เว้นแต่ข้อ 9 วรรคหนึ่ง (1) เฉพาะในส่วนที่เกี่ยวกับสัดส่วนตามนโยบายการลงทุนตามที่กําหนดไว้ในภาคผนวก 2 ให้ใช้บังคับตั้งแต่วันที่ 16 มกราคม พ.ศ. 2560 เป็นต้นไปหมวด 1หลักเกณฑ์ทั่วไป\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1บทนิยามและคําศัพท์\_\_\_\_\_\_\_\_\_\_\_\_\_\_\_\_\_\_\_\_\_ข้อ 2 ในประกาศและภาคผนวกท้ายประกาศนี้"กองทุน" หมายความว่า กองทุนรวม กองทุนส่วนบุคคล หรือกองทุนสํารองเลี้ยงชีพ แล้วแต่กรณี เว้นแต่จะมีข้อความใดในประกาศและภาคผนวกท้ายประกาศที่แสดงให้เห็นเป็นอย่างอื่น"กองทุนรวมเพื่อผู้ลงทุนทั่วไป" หมายความว่า กองทุนรวมเพื่อผู้ลงทุนทั่วไปตามประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล"กองทุนรวมเพื่อผู้ลงทุนที่มิใช่รายย่อย" หมายความว่า กองทุนรวมเพื่อผู้ลงทุนที่มิใช่รายย่อยตามประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล(ยกเลิก(ยกเลิก"กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ"( หมายความว่า กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ"กองทุนรวมเพื่อผู้ลงทุนที่เป็นกองทุนสํารองเลี้ยงชีพ"(( หมายความว่า กองทุนรวมเพื่อผู้ลงทุนที่เป็นกองทุนสํารองเลี้ยงชีพตามประกาศคณะกรรมการกํากับตลาดทุนว่าด้วยหลักเกณฑ์ เพิ่มเติมสําหรับการจัดตั้งและจัดการกองทุนรวมเพื่อผู้ลงทุนที่เป็นกองทุนสํารองเลี้ยงชีพ"กองทุนรวมวายุภักษ์" ( หมายความว่า กองทุนรวมวายุภักษ์ที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546"กองทุนส่วนบุคคล"( หมายความว่า กองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์ แต่ไม่รวมถึงกองทุนสํารองเลี้ยงชีพ"กองทุนสํารองเลี้ยงชีพ" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ"กองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่องเนื่องจากสถานการณ์โรคโควิด 19"(( หมายความว่า กองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19"การลงทุน" หมายความว่า การจัดการลงทุนในทรัพย์สินหรือการเข้าเป็นคู่สัญญาในธุรกรรมทางการเงิน หรือการได้มาหรือมีไว้ซึ่งทรัพย์สินหรือธุรกรรมดังกล่าว"โครงการ" หมายความว่า โครงการจัดการกองทุนรวม"ตราสารที่มีสัญญาซื้อขายล่วงหน้าแฝง" หมายความว่า ตราสารทางการเงินหรือสัญญา ซึ่งมีข้อตกลงและเงื่อนไขที่มีลักษณะของสัญญาซื้อขายล่วงหน้าเป็นองค์ประกอบรวมอยู่ด้วย โดยสัญญาซื้อขายล่วงหน้าดังกล่าวมีลักษณะครบถ้วนดังต่อไปนี้(1) ทําให้การชําระหนี้ที่กําหนดไว้ตามตราสารทางการเงินหรือสัญญาดังกล่าวไม่ว่าทั้งหมดหรือบางส่วนเปลี่ยนแปลงไปอันเนื่องมาจากปัจจัยอ้างอิงตามสัญญาซื้อขายล่วงหน้านั้น เช่น อัตราดอกเบี้ย อัตราแลกเปลี่ยน ราคาหลักทรัพย์ หรือดัชนีราคาทรัพย์สิน เป็นต้น(2) มีลักษณะในเชิงเศรษฐกิจและความเสี่ยงที่ไม่สัมพันธ์กับตราสารทางการเงินหรือสัญญาดังกล่าวอย่างมีนัยสําคัญ(3) เป็นผลให้สถานะความเสี่ยงโดยรวมและราคาของตราสารทางการเงินหรือสัญญาดังกล่าวเปลี่ยนแปลงไปอย่างมีนัยสําคัญ"บริษัทจัดการ" หมายความว่า บริษัทจัดการกองทุนรวม หรือบริษัทจัดการกองทุนส่วนบุคคล แล้วแต่กรณี"บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"สัญญาซื้อขายล่วงหน้า" หมายความว่า สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หรือสัญญาซื้อขายล่วงหน้าตามกฎหมายต่างประเทศที่มีลักษณะในทํานองเดียวกัน"ตราสารหนี้ที่มีปัญหาในการชําระหนี้คืน"(( หมายความว่า ตราสารหนี้ที่มีปัญหาในการชําระหนี้คืน ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ"ผู้ลงทุนสถาบัน"(( "ผู้ลงทุนรายใหญ่พิเศษ" และ "ผู้ลงทุนรายใหญ่"ให้มีความหมายเช่นเดียวกับความหมายของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่"ผู้มีเงินลงทุนสูง"(( ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคลข้อ 3 เพื่อประโยชน์ในการปฏิบัติตามหลักเกณฑ์ที่กําหนดในประกาศนี้ ให้ใช้คําศัพท์ตามภาคผนวก 1 ประกอบการพิจารณาการปฏิบัติตามหลักเกณฑ์ดังกล่าวด้วยส่วนที่ 2วัตถุประสงค์ของการกํากับดูแลและมาตรฐานการปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_ข้อ 4 ข้อกําหนดตามประกาศนี้เป็นมาตรฐานเกี่ยวกับการจัดการลงทุนของกองทุนที่มุ่งหมายให้บริษัทจัดการดําเนินการให้มีการลงทุนเพื่อกองทุนด้วยความระมัดระวังและรอบคอบ ตลอดจนให้เหมาะสมกับประเภทกองทุนและลักษณะของผู้ลงทุน และมีการกระจายความเสี่ยงของทรัพย์สินที่ลงทุนสอดคล้องกับมาตรฐานสากล โดยสามารถรักษาสภาพคล่องของกองทุนอย่างเพียงพอในสถานการณ์ต่าง ๆข้อ 5 บริษัทจัดการจะต้องจัดการลงทุนโดย(1) คํานึงถึงประโยชน์ของกองทุนและผู้ลงทุนเป็นสําคัญ(2) ไม่มีลักษณะเป็นการหลีกเลี่ยงหรือบิดเบือนในเรื่องดังต่อไปนี้(ก) เจตนารมณ์ตามที่กําหนดในข้อ 4(ข) ข้อกําหนดเกี่ยวกับนโยบายการลงทุน(ค) การลงทุนตามประเภททรัพย์สิน ภายใต้อัตราส่วนการลงทุนและการคํานวณอัตราส่วนการลงทุนตามที่กําหนดในข้อ 9(3) ใช้ความรู้ความสามารถ ความเอาใจใส่ และความระมัดระวัง ตามมาตรฐานเกี่ยวกับการจัดการลงทุน (investment management) หรือเยี่ยงผู้ประกอบวิชาชีพอันพึงปฏิบัติเพื่อประโยชน์ของบุคคลอื่น(4)( ในกรณีที่เป็นการจัดการกองทุนส่วนบุคคล บริษัทจัดการกองทุนส่วนบุคคลต้องจัดสรรเงินลงทุนให้เหมาะสมกับวัตถุประสงค์ในการลงทุนและความเสี่ยงที่ยอมรับได้ของผู้ลงทุนโดยมีการกระจายความเสี่ยงของทรัพย์สินที่ลงทุนให้สอดคล้องกับข้อมูลเกี่ยวกับทรัพย์สินของผู้ลงทุน (asset profile) ที่บริษัทจัดการกองทุนส่วนบุคคลได้รับจากผู้ลงทุนด้วยส่วนที่ 3ขอบเขตและการใช้บังคับของประกาศ\_\_\_\_\_\_\_\_\_\_\_\_\_\_\_\_\_\_\_\_\_ข้อ 6 ประกาศนี้ไม่ใช้บังคับกับการลงทุนของกองทุนรวมซึ่งมีหลักเกณฑ์เกี่ยวกับการลงทุนกําหนดไว้เป็นการเฉพาะ เช่น กองทุนรวมดังต่อไปนี้ เป็นต้น(1) กองทุนรวมเพื่อผู้ลงทุนซึ่งเป็นคนต่างด้าว(2) กองทุนรวมอสังหาริมทรัพย์(3) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน(4) กองทุนรวมเพื่อแก้ไขปัญหาในระบบสถาบันการเงิน(5) กองทุนรวมอสังหาริมทรัพย์และสิทธิเรียกร้อง(6) กองทุนรวมโครงสร้างพื้นฐาน(7) กองทุนรวมคาร์บอนประกาศนี้ไม่ใช้บังคับกับการลงทุนของกองทุนรวมเพื่อผู้ลงทุนประเภทสถาบัน (Non-retail Mutual Fund) แต่บริษัทจัดการกองทุนรวมจะแก้ไขเพิ่มเติมโครงการเพื่อให้มีการลงทุนในทรัพย์สินอื่นใดนอกเหนือจากที่กําหนดไว้ในภาคผนวก 3 ไม่ได้ข้อ 6/1(( หลักเกณฑ์ในประกาศนี้ในส่วนที่ใช้บังคับกับกองทุนรวมเพื่อผู้ลงทุนทั่วไปให้นํามาใช้บังคับกับกองทุนรวมดังต่อไปนี้ด้วย เว้นแต่จะได้กําหนดไว้เป็นอย่างอื่นในประกาศนี้ (1) กองทุนรวมวายุภักษ์ (2) กองทุนรวมเพื่อผู้ลงทุนที่เป็นกองทุนสํารองเลี้ยงชีพ โดยไม่ต้องปฏิบัติตามหลักเกณฑ์ในส่วนที่เกี่ยวกับกองทุนรวมเพื่อผู้ลงทุนที่มิใช่รายย่อยข้อ 7( ให้บริษัทจัดการกองทุนรวมได้รับยกเว้นการปฏิบัติตามหลักเกณฑ์ที่กําหนดในประกาศนี้ เมื่อเป็นไปตามกรณีดังต่อไปนี้ (1) เป็นการลงทุนของกองทุนรวมภายใต้โครงการ Cross-border Public Offers of ASEAN Collective Investment Schemes โดยต้องจัดการลงทุนและปฏิบัติให้เป็นไปตาม Part II:the Product Restrictions of Qualifying CIS ซึ่งอยู่ใน Appendix C : Standards of Qualifying CIS ของ Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes(2) เป็นการลงทุนของกองทุนรวมภายใต้โครงการ Asia Region Funds Passportโดยต้องจัดการลงทุนและปฏิบัติให้เป็นไปตาม Annex 3 : Passport Rules ของ Memorandum of Cooperation on the Establishment and Implementation of the Asia Region Funds Passportข้อ 8 ในกรณีที่บริษัทจัดการกองทุนรวมยื่นคําขอผ่อนผันหรือคําขอรับความเห็นชอบใดตามประกาศนี้มาพร้อมกับคําขออนุมัติจัดตั้งกองทุนรวม สํานักงานจะพิจารณาคําขอผ่อนผันหรือคําขอรับความเห็นชอบให้แล้วเสร็จภายในระยะเวลาเดียวกันกับการพิจารณาคําขออนุมัติจัดตั้งกองทุนรวมนั้น ทั้งนี้ ตามขั้นตอนและวิธีการที่ระบุในคู่มือสําหรับประชาชนหมวด 2หลักเกณฑ์การลงทุน\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1หลักเกณฑ์ทั่วไป\_\_\_\_\_\_\_\_\_\_\_\_\_\_\_\_\_\_\_\_\_ข้อ 9(( บริษัทจัดการต้องกําหนดนโยบายการลงทุน และลงทุนตามประเภททรัพย์สิน ภายใต้อัตราส่วนการลงทุนและการคํานวณอัตราส่วนการลงทุน ตามหลักเกณฑ์ดังต่อไปนี้(1) ในการกําหนดนโยบายการลงทุน บริษัทจัดการต้องดําเนินการดังนี้(ก) กรณีเป็นกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนสํารองเลี้ยงชีพ หรือกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ให้มีนโยบายการลงทุนตามการจัดแบ่งประเภทของกองทุนตามภาคผนวก 2 และต้องจัดการลงทุนให้เป็นไปตามนโยบายดังกล่าวตามที่ระบุไว้ในโครงการหรือสัญญารับจัดการกองทุนสํารองเลี้ยงชีพ แล้วแต่กรณี(ข) กรณีเป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษให้มีนโยบายการลงทุนตามที่ระบุไว้ในโครงการ(ค) กรณีเป็นกองทุนส่วนบุคคล ให้มีนโยบายการลงทุนตามที่ระบุไว้ในสัญญารับจัดการกองทุนส่วนบุคคล (2) ในส่วนที่เกี่ยวกับทรัพย์สินที่กองทุนสามารถลงทุนได้ บริษัทจัดการต้องจัดการลงทุนเฉพาะทรัพย์สินตามที่กําหนดในภาคผนวก 3 เว้นแต่กรณีเป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ หรือกองทุนส่วนบุคคล ให้จัดการลงทุนตามที่กําหนดในข้อ 14 ทั้งนี้การลงทุนดังกล่าวต้องไม่มีผลกระทบต่อสภาพคล่องโดยรวมในการรับซื้อคืนหน่วยลงทุนหรือการจ่ายเงินให้กับสมาชิกของกองทุนสํารองเลี้ยงชีพ(3) ในการลงทุนภายใต้อัตราส่วนการลงทุน บริษัทจัดการต้องดําเนินการดังนี้ (ก) กรณีเป็นกองทุนรวมเพื่อผู้ลงทุนทั่วไป หรือกองทุนรวมเพื่อผู้ลงทุนที่เป็นกองทุนสํารองเลี้ยงชีพ ให้การลงทุนเป็นไปตามอัตราส่วนการลงทุนในภาคผนวก 4-retail MF(ข) กรณีเป็นกองทุนรวมเพื่อผู้ลงทุนที่มิใช่รายย่อย ให้การลงทุนเป็นไปตามอัตราส่วนการลงทุนในภาคผนวก 4-AI(ค) กรณีเป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษให้การลงทุนเป็นไปตามอัตราส่วนการลงทุนในภาคผนวก 4-UI(ง) กรณีเป็นกองทุนสํารองเลี้ยงชีพ ให้การลงทุนเป็นไปตามอัตราส่วนการลงทุนในภาคผนวก 4-PVD(จ)(( กรณีเป็นกองทุนรวมวายุภักษ์ ให้การลงทุนเป็นไปตามอัตราส่วนการลงทุนในภาคผนวก 4-VAYU เว้นแต่เป็นกรณีที่มีการขายหน่วยลงทุนต่อผู้ลงทุนโดยไม่ได้จํากัดเฉพาะต่อผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ให้การลงทุนของกองทุนรวมวายุภักษ์เป็นไปตามอัตราส่วนการลงทุนสําหรับกองทุนรวมเพื่อผู้ลงทุนทั่วไปในภาคผนวก 4 - retail MF โดยอนุโลม ตลอดระยะเวลาที่กองทุนรวมวายุภักษ์ยังคงมีผู้ถือหน่วยลงทุนดังกล่าว(ฉ) กรณีเป็นกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ให้การลงทุนเป็นไปตามอัตราส่วนการลงทุนในภาคผนวก4-HYB(4) ในการคํานวณอัตราส่วนการลงทุน บริษัทจัดการต้องคํานวณให้เป็นไปตามภาคผนวก 5ในกรณีเป็นกองทุนรวมสําหรับผู้ลงทุนในต่างประเทศ (Country Fund) บริษัทจัดการสามารถขอผ่อนผันการปฏิบัติตามหลักเกณฑ์เกี่ยวกับอัตราส่วนการลงทุนที่คํานวณตามประเภททรัพย์สิน (product limit) หรืออัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) ตามส่วนที่ 3 และส่วนที่ 4 ของภาคผนวก 4-retail MF หรือส่วนที่ 3 และส่วนที่ 4 ของภาคผนวก 4-AI แล้วแต่กรณี เมื่อมีเหตุจําเป็นและสมควร ต่อสํานักงานได้ในกรณีเป็นกองทุนสํารองเลี้ยงชีพที่มีหลายนโยบายการลงทุน บริษัทจัดการต้องดําเนินการลงทุนตามวรรคหนึ่ง (3) (ง) และคํานวณอัตราส่วนการลงทุนตามวรรคหนึ่ง (4) แยกตามรายนโยบายการลงทุนแทนการลงทุนและการคํานวณตามรายกองทุน เว้นแต่เป็นการคํานวณอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) ตามส่วนที่ 4ของภาคผนวก 4-PVD ให้คํานวณตามรายกองทุน((มิให้นําความในวรรคหนึ่ง วรรคสอง และวรรคสาม มาใช้บังคับกับกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชน ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชนข้อ 9/1(( ยกเลิกข้อ 10 ในการลงทุนของบริษัทจัดการ ให้สํานักงานมีอํานาจประกาศกําหนดหลักเกณฑ์เกี่ยวกับการลงทุนของกองทุนในเรื่องต่าง ๆ ดังต่อไปนี้ได้(1) การกําหนดประเภททรัพย์สินเพิ่มเติมเพื่อประโยชน์ในการกําหนดลักษณะของกองทุนรวมหมวดอุตสาหกรรม(2) การกําหนดประเภท อัตราส่วนการลงทุน และการคํานวณอัตราส่วนการลงทุนของทรัพย์สินที่กองทุนรวมตลาดเงินหรือกองทุนสํารองเลี้ยงชีพสามารถลงทุนเพิ่มเติม(3) การกําหนดประเภท อัตราส่วนการลงทุน และการคํานวณอัตราส่วนการลงทุนของตราสารทุนหรือตราสารหนี้ที่กองทุนสามารถลงทุนเพิ่มเติม หรือของตราสารหรือทรัพย์สินอื่นเพิ่มเติมที่กองทุนสามารถใช้ทําธุรกรรมการซื้อโดยมีสัญญาขายคืน(4) การกําหนดนิติบุคคลเพิ่มเติม ที่สามารถมีฐานะเป็นคู่สัญญาในธุรกรรมการให้ยืมหลักทรัพย์กับกองทุน(5) การกําหนดหลักเกณฑ์เพิ่มเติมที่เกี่ยวกับการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง ในเรื่องดังนี้(ก) สินค้าหรือตัวแปรเพิ่มเติมของสัญญาซื้อขายล่วงหน้า(ข) การจัดให้มีทรัพย์สินที่เพียงพอต่อการชําระหนี้ตามภาระผูกพันสําหรับการลงทุนในสัญญาซื้อขายล่วงหน้า(ค) ลักษณะการลงทุนในสัญญาซื้อขายล่วงหน้าที่มีวัตถุประสงค์เพื่อการลดความเสี่ยง(ง) วิธีการและเงื่อนไขในการคํานวณอัตราส่วนการลงทุนและฐานะความเสี่ยงของการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง และการบริหารความเสี่ยง(จ) วิธีการและเงื่อนไขในการคํานวณอัตราส่วนการลงทุนที่เกี่ยวข้องกับสินค้าหรือตัวแปรที่มีการอ้างอิงโดยสัญญาซื้อขายล่วงหน้า หรือตราสารที่มีสัญญาซื้อขายล่วงหน้าแฝง(6) วิธีการและเงื่อนไขในการคํานวณอัตราส่วนการลงทุนในทรัพย์สินของกองทุนที่มีการลดความเสี่ยงโดยสัญญาซื้อขายล่วงหน้าที่มีลักษณะเป็นการเคลื่อนย้ายความเสี่ยงด้านเครดิตของทรัพย์สินที่ได้รับการประกันความเสี่ยงจากคู่สัญญาฝ่ายหนึ่งไปยังคู่สัญญาอีกฝ่ายหนึ่งตามมาตรฐานสากล (credit derivatives)ในการประกาศกําหนดหลักเกณฑ์ที่เกี่ยวข้องกับกองทุนสํารองเลี้ยงชีพ ให้สํานักงานคํานึงถึงปัจจัยต่าง ๆ ที่อาจมีผลกระทบต่อการลงทุนของกองทุน เช่น ความเสี่ยง สภาพคล่อง วิธีการประเมินมูลค่า หรือการเปิดเผยข้อมูล เป็นต้น ประกอบการพิจารณาประกาศกําหนดหลักเกณฑ์นั้นด้วยข้อ 11( ให้สํานักงานมีอํานาจประกาศกําหนดหลักเกณฑ์ในรายละเอียดในการดําเนินการของบริษัทจัดการกองทุนส่วนบุคคลเกี่ยวกับการควบคุมอัตราส่วนการลงทุนสําหรับสมาชิกแต่ละรายของกองทุนสํารองเลี้ยงชีพในกรณีที่กองทุนสํารองเลี้ยงชีพมีนโยบายการลงทุนในลักษณะเดียวกับกองทุนรวมหมวดอุตสาหกรรมหรือกองทุนรวมทรัพย์สินทางเลือก ตามส่วนที่ 3 การกําหนดนโยบายการลงทุนของ PVD ของภาคผนวก 2 หรือมีนโยบายการลงทุนโดยมีอัตราส่วนการลงทุนผ่อนคลายกว่าอัตราส่วนการลงทุนสําหรับกองทุนสํารองเลี้ยงชีพทั่วไปในภาคผนวก 4-PVDข้อ 12 เพื่อประโยชน์ในการปฏิบัติตามภาคผนวกที่แนบท้ายประกาศนี้ ให้บริษัทจัดการใช้ข้อมูลการจัดอันดับความน่าเชื่อถือครั้งล่าสุดที่จัดทําโดยสถาบันจัดอันดับความน่าเชื่อถือที่ได้รับความเห็นชอบจากสํานักงาน เว้นแต่จะแสดงให้เห็นเป็นอย่างอื่นตามภาคผนวกที่แนบท้ายประกาศนี้ ทั้งนี้ ให้สํานักงานมีอํานาจประกาศกําหนดหลักเกณฑ์เกี่ยวกับการพิจารณาใช้อันดับความน่าเชื่อถือให้เหมาะสมกับการลงทุนของกองทุนได้ข้อ 13 เพื่อประโยชน์ในการปฏิบัติตามประกาศนี้ ให้สํานักงานมีอํานาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากบริษัทจัดการปฏิบัติตามแนวทางดังกล่าวแล้วให้ถือว่าบริษัทจัดการมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นส่วนที่ 2(หลักเกณฑ์เพิ่มเติมสําหรับกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ และกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 14 บริษัทจัดการสามารถลงทุนเพื่อกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ หรือกองทุนส่วนบุคคล ในตราสารทางการเงินหรือธุรกรรมทางการเงินอื่นใดได้ทุกประเภทในกรณีทรัพย์สินที่มีการลงทุนตามวรรคหนึ่งเป็นทรัพย์สินในประเภทที่กองทุนสามารถลงทุนได้ตามภาคผนวก 3 มิให้นําความในภาคผนวกดังกล่าวในส่วนที่เกี่ยวกับคุณสมบัติ เงื่อนไข และหลักเกณฑ์ในการลงทุนมาใช้บังคับในกรณีที่การลงทุนตามวรรคหนึ่งเป็นการขายหลักทรัพย์ที่ต้องยืมหลักทรัพย์มาเพื่อการส่งมอบ (short sale) ให้บริษัทจัดการกระทําได้เฉพาะในกรณีที่คู่สัญญาซึ่งเป็นผู้ให้ยืมเป็นผู้ลงทุนสถาบันตามข้อ 4(1) ถึง (23) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2560 เรื่อง การกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่ ลงวันที่ 8 กุมภาพันธ์ พ.ศ. 2560 โดยให้บริษัทจัดการปฏิบัติตามหลักเกณฑ์เกี่ยวกับการขายหลักทรัพย์ที่ต้องยืมหลักทรัพย์มาเพื่อการส่งมอบตามที่กําหนดในประกาศคณะกรรมการกํากับตลาดทุนว่าด้วยการขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง โดยอนุโลมส่วนที่ 3หลักเกณฑ์เพิ่มเติมสําหรับกองทุนสํารองเลี้ยงชีพ\_\_\_\_\_\_\_\_\_\_\_\_\_\_\_\_\_\_\_\_\_ข้อ 15 ในกรณีที่กองทุนสํารองเลี้ยงชีพจะมีการลงทุนในทรัพย์สินตามภาคผนวก4-PVD ส่วนที่ 3 : อัตราส่วนการลงทุนที่คํานวณตามประเภททรัพย์สิน (product limit)ในข้อ 5.1ถึงข้อ 5.6 เกินกว่าร้อยละ 15 ของมูลค่าทรัพย์สินสุทธิของกองทุนสํารองเลี้ยงชีพ (พิจารณาตามรายนโยบายการลงทุน) บริษัทจัดการต้องได้รับความยินยอมเป็นลายลักษณ์อักษรจากคณะกรรมการกองทุนสํารองเลี้ยงชีพก่อนทําการลงทุนหมวด 3การดําเนินการเมื่อการลงทุนไม่เป็นไปตามหลักเกณฑ์ที่กําหนด\_\_\_\_\_\_\_\_\_\_\_\_\_\_\_\_\_\_\_\_\_ข้อ 15/1(( หลักเกณฑ์ในหมวดนี้ไม่ใช้บังคับกับกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชนและกองทุนส่วนบุคคล((ยกเลิกข้อ 15/2(( หลักเกณฑ์ในหมวดนี้ไม่ใช้บังคับกับกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19ในกรณีที่การลงทุนของกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 ไม่เป็นไปตามนโยบายการลงทุนหรือไม่เป็นไปตามอัตราส่วนการลงทุนของกองทุนรวมที่เน้นลงทุนในตราสารหนี้ที่มีความเสี่ยงสูงเพื่อแก้ปัญหาสภาพคล่อง เนื่องจากสถานการณ์โรคโควิด 19 โดยไม่ได้เกิดจากการลงทุนเพิ่มบริษัทจัดการจะลงทุนเพิ่มเติมในทรัพย์สินที่เกินอัตราส่วนการลงทุนหรือเสนอขายหน่วยลงทุนของกองทุนรวมเพิ่มเติมไม่ได้ จนกว่าจะสามารถแก้ไขให้เป็นไปตามอัตราส่วนการลงทุนที่กําหนดข้อ 15/3(( หลักเกณฑ์ในข้อ 16 ข้อ 17 ข้อ 18/1 ข้อ 21 และข้อ 22 ไม่ใช้บังคับกับกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษข้อ 15/4(( หลักเกณฑ์ในข้อ 16 ข้อ 17 ข้อ 18 ข้อ 18/1 ข้อ 18/2 ข้อ 19 และข้อ 20ไม่ใช้บังคับกับกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีนโยบายที่เน้นการลงทุนในตราสารหนี้ที่มีปัญหาในการชําระหนี้คืนในกรณีที่การลงทุนของกองทุนรวมตามวรรคหนึ่งไม่เป็นไปตามนโยบายการลงทุนหรือไม่เป็นไปตามอัตราส่วนการลงทุนของกองทุนรวมดังกล่าวโดยไม่ได้เกิดจากการลงทุนเพิ่ม บริษัทจัดการจะลงทุนเพิ่มเติมในทรัพย์สินที่ไม่เป็นไปตามอัตราส่วนการลงทุนหรือเสนอขายหน่วยลงทุนของกองทุนรวมเพิ่มเติมไม่ได้ จนกว่าจะสามารถแก้ไขให้เป็นไปตามอัตราส่วนการลงทุนที่กําหนดข้อ 16( ในกรณีที่บริษัทจัดการได้ลงทุนในทรัพย์สินเพื่อกองทุนรวมตลาดเงินหรือกองทุนสํารองเลี้ยงชีพที่มีนโยบายการลงทุนในลักษณะเดียวกับกองทุนรวมตลาดเงิน โดยมีอายุเฉลี่ยของทรัพย์สินที่ลงทุนซึ่งได้จากการคํานวณค่าตามมาตรฐานสากลไม่เกินกว่า 92 วันตามที่กําหนดในภาคผนวก 2 แต่ต่อมาอายุเฉลี่ยของทรัพย์สินที่ลงทุนดังกล่าวไม่เป็นไปตามหลักเกณฑ์ที่กําหนดดังกล่าวติดต่อกันเป็นระยะเวลา 5 วันทําการโดยไม่ได้เกิดจากการลงทุนเพิ่ม ให้บริษัทจัดการปฏิบัติดังต่อไปนี้(1)(( จัดทํารายงาน โดยระบุอายุเฉลี่ยของทรัพย์สินที่ลงทุนดังกล่าว และสาเหตุที่ไม่สามารถดํารงอายุเฉลี่ยของทรัพย์สินที่ลงทุนดังกล่าวตามที่กําหนดในภาคผนวก 2 รวมทั้งจัดส่งต่อสํานักงาน และผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันครบระยะเวลาดังกล่าว ตลอดจนจัดเก็บสําเนารายงานดังกล่าวไว้ที่บริษัทจัดการ(2) ดําเนินการแก้ไขอายุเฉลี่ยของทรัพย์สินที่ลงทุนดังกล่าวภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกิน 30 วันนับแต่วันครบระยะเวลาดังกล่าว เว้นแต่เป็นกรณีตามวรรคหนึ่ง (2) วรรคสอง((ในกรณีที่บริษัทจัดการเห็นว่าจะไม่สามารถดําเนินการแก้ไขเพื่อให้การลงทุนเป็นไปตามหลักเกณฑ์ที่กําหนดในวรรคหนึ่ง (2) วรรคหนึ่ง เนื่องจากเหตุสุดวิสัยหรือเหตุจําเป็นอื่นใดหรือเห็นว่าการดําเนินการดังกล่าวจะไม่เป็นประโยชน์ต่อผู้ลงทุน บริษัทจัดการสามารถดําเนินการเพื่อขยายระยะเวลาการแก้ไขได้ โดยต้องดําเนินการดังนี้(ก) ได้รับความยินยอมจากผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ แล้วแต่กรณี ก่อนครบกําหนดระยะเวลาดังกล่าว โดยบริษัทจัดการต้องจัดให้ผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ มีการติดตามการดําเนินการแก้ไขของบริษัทจัดการ อย่างน้อยเดือนละ 1 ครั้งจนกว่าการแก้ไขจะแล้วเสร็จ(ข) จัดส่งรายงานเกี่ยวกับการดําเนินการแก้ไขและการได้รับความยินยอมตาม (ก)ต่อสํานักงานและผู้ถือหน่วยลงทุน ก่อนครบระยะเวลาที่ต้องแก้ไขให้เป็นไปตามหลักเกณฑ์ดังกล่าว ทั้งนี้ ในการจัดส่งรายงานดังกล่าวให้กับผู้ถือหน่วยลงทุน บริษัทจัดการสามารถดําเนินการโดยวิธีการเผยแพร่บนเว็บไซต์ของบริษัทจัดการแทนได้(3)(( ยกเลิกในระหว่างที่บริษัทจัดการไม่สามารถแก้ไขอายุเฉลี่ยของทรัพย์สินที่ลงทุนดังกล่าวให้เป็นไปตามที่กําหนดในภาคผนวก 2 ให้บริษัทจัดการปฏิบัติให้ครบถ้วนดังต่อไปนี้ ทั้งนี้โดยไม่ต้องคํานึงว่าระยะเวลาตามวรรคหนึ่ง (2) ได้ล่วงพ้นไปแล้วหรือไม่(1) จัดทํารายงานเมื่ออายุเฉลี่ยของทรัพย์สินที่ลงทุนดังกล่าว ณ ขณะใดขณะหนึ่งเกินกว่า 4 เดือน และทุกครั้งที่เพิ่มขึ้นเกิน 1 เดือน ตามลําดับ โดยรายงานดังกล่าวให้มีสาระสําคัญตามวรรคหนึ่ง (1) โดยอนุโลม(2) ดําเนินการตามวรรคหนึ่ง (1) โดยอนุโลมส่วนที่ 1ทรัพย์สินที่ลงทุนขาดคุณสมบัติหรือการลงทุนไม่เป็นไปตามอัตราส่วนการลงทุน\_\_\_\_\_\_\_\_\_\_\_\_\_\_\_\_\_\_\_\_\_ข้อ 16/1( ในส่วนนี้"หน่วยของกองทุนต่างประเทศ" หมายความว่า ตราสารหรือหลักฐานซึ่งแสดงสิทธิของผู้ถือในฐานะเจ้าของหรือผู้รับประโยชน์ตามโครงการจัดการลงทุน (collective investment scheme) ที่จัดตั้งขึ้นตามกฎหมายต่างประเทศ ไม่ว่าโครงการจัดการลงทุนดังกล่าวจะจัดตั้งในรูปบริษัท ทรัสต์ หรือรูปอื่นใดข้อ 17(( ในกรณีที่กองทุนมีการลงทุนเป็นไปตามหลักเกณฑ์ที่กําหนดในประกาศนี้แต่ต่อมาทรัพย์สินที่ลงทุนมีคุณสมบัติที่เปลี่ยนแปลงไปจนเป็นเหตุให้ขาดคุณสมบัติในการเป็นทรัพย์สินที่กองทุนสามารถลงทุนได้อีกต่อไป บริษัทจัดการต้องดําเนินการดังต่อไปนี้(1) จัดทํารายงานโดยระบุรายละเอียดเกี่ยวกับชื่อ จํานวน อัตราส่วนการลงทุนและวันที่ทรัพย์สินขาดคุณสมบัติ และจัดส่งรายงานต่อผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันที่เกิดกรณีดังกล่าว ตลอดจนจัดเก็บสําเนารายงานไว้ที่บริษัทจัดการ(2) จําหน่ายทรัพย์สินที่ขาดคุณสมบัติภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินกว่าระยะเวลาดังนี้ เว้นแต่เป็นกรณีตามข้อ 20(ก) 30 วันนับแต่วันที่ทรัพย์สินนั้นขาดคุณสมบัติ กรณีเป็นกองทุนรวมตลาดเงิน หรือกองทุนสํารองเลี้ยงชีพอื่นที่มีนโยบายการลงทุนในลักษณะเดียวกับกองทุนรวมตลาดเงิน(ข) 90 วันนับแต่วันที่ทรัพย์สินนั้นขาดคุณสมบัติ กรณีเป็นกองทุนรวมหรือ กองทุนสํารองเลี้ยงชีพอื่นนอกเหนือจากกองทุนตาม (ก)(3) เมื่อบริษัทจัดการสามารถจําหน่ายทรัพย์สินที่ขาดคุณสมบัติ หรือทรัพย์สินที่ขาดคุณสมบัติมีคุณสมบัติเปลี่ยนแปลงไปจนเป็นไปตามหลักเกณฑ์ที่กําหนดแล้ว บริษัทจัดการต้องจัดทํารายงานข้อมูลเกี่ยวกับชื่อ จํานวน อัตราส่วนการลงทุนในทรัพย์สินดังกล่าว รวมถึงวันที่ได้จําหน่ายทรัพย์สินนั้นออกไปหรือวันที่ทรัพย์สินมีการเปลี่ยนแปลงคุณสมบัติ แล้วแต่กรณี และให้จัดส่งรายงานต่อผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันที่เกิดกรณีดังกล่าวในกรณีที่บริษัทจัดการไม่สามารถจําหน่ายทรัพย์สินที่ขาดคุณสมบัติให้เป็นไปตาม (2) (ข) บริษัทจัดการต้องจัดทํารายงานข้อมูลตามวรรคหนึ่ง พร้อมสาเหตุที่ไม่สามารถจําหน่ายทรัพย์สินดังกล่าว และจัดส่งรายงานต่อสํานักงาน และผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันครบระยะเวลาดังกล่าวในกรณีที่บริษัทจัดการได้ลงทุนในทรัพย์สินเพื่อกองทุนรวมตลาดเงินหรือกองทุนสํารองเลี้ยงชีพอื่นที่มีนโยบายการลงทุนในลักษณะเดียวกับกองทุนรวมตลาดเงิน ให้จัดส่งรายงานตามวรรคหนึ่ง (1) และ (3) วรรคหนึ่ง ต่อสํานักงานด้วยข้อ 18(( ในกรณีที่ทรัพย์สินในขณะที่กองทุนมีการลงทุนเป็นไปตามอัตราส่วนการลงทุนที่กําหนด แต่ต่อมาการลงทุนไม่เป็นไปตามอัตราส่วนการลงทุนเป็นเวลา 5 วันทําการติดต่อกัน โดยมิได้เกิดจากการลงทุนเพิ่ม บริษัทจัดการต้องดําเนินการดังต่อไปนี้(1) จัดทํารายงานโดยระบุรายละเอียดเกี่ยวกับประเภท จํานวน อัตราส่วนการลงทุนและวันที่การลงทุนไม่เป็นไปตามอัตราส่วนการลงทุน และจัดส่งรายงานดังกล่าวต่อผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันครบระยะเวลาดังกล่าว ตลอดจนจัดเก็บสําเนารายงานไว้ที่บริษัทจัดการ(2)(( ไม่ลงทุนเพิ่มเติมในทรัพย์สินที่เกินอัตราส่วนการลงทุนจนกว่าจะสามารถแก้ไขให้เป็นไปตามอัตราส่วนการลงทุนที่กําหนด เว้นแต่เป็นการดําเนินการตามข้อ 19 วรรคหนึ่ง(1) (2) หรือ (3)(3) แก้ไขให้เป็นไปตามอัตราส่วนการลงทุนที่กําหนดภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินระยะเวลาดังนี้ เว้นแต่เป็นกรณีตามข้อ 20(ก)(( 30 วันนับแต่วันสิ้นรอบระยะเวลาบัญชี ในกรณีที่ไม่เป็นไปตามอัตราส่วนการลงทุนที่คํานวณตามประเภททรัพย์สิน (product limit) สําหรับการลงทุนในเงินฝากหรือตราสารเทียบเท่าเงินฝาก ตั๋วแลกเงิน หรือตั๋วสัญญาใช้เงิน ตามภาคผนวก 4-VAYU ส่วนที่ 3ในข้อ 1(ข) 90 วันนับแต่วันครบระยะเวลาดังกล่าว สําหรับกรณีอื่นใดนอกเหนือจากกรณีตาม (3) (ก) หรือ (ค) เว้นแต่กรณีเป็นกองทุนรวมตลาดเงิน หรือกองทุนสํารองเลี้ยงชีพที่มีนโยบายการลงทุนในลักษณะเดียวกับกองทุนรวมตลาดเงิน บริษัทจัดการต้องดําเนินการแก้ไขภายใน 30 วันนับแต่วันครบระยะเวลาดังกล่าว(ค) 180 วันนับแต่วันครบระยะเวลาดังกล่าว สําหรับกรณีกองทุนสํารองเลี้ยงชีพที่การลงทุนไม่เป็นไปตามอัตราส่วนการลงทุนเนื่องจากมีการลดหรือเพิ่มจํานวนนายจ้างในกองทุนสํารองเลี้ยงชีพจนเป็นเหตุให้นายจ้างรายใดรายหนึ่งมีมูลค่าทรัพย์สินสุทธิในส่วนของนายจ้างรายนั้นเกินกว่าร้อยละ 50 ของมูลค่าทรัพย์สินสุทธิของกองทุนสํารองเลี้ยงชีพ(4) เมื่อบริษัทจัดการสามารถแก้ไขจนเป็นไปตามอัตราส่วนการลงทุนที่กําหนดแล้ว บริษัทจัดการต้องจัดทํารายงานข้อมูลเกี่ยวกับชื่อ จํานวน อัตราส่วนการลงทุนในทรัพย์สินดังกล่าว รวมถึงวันที่สามารถแก้ไขให้เป็นไปตามอัตราส่วนการลงทุน แล้วแต่กรณี และจัดส่งรายงานดังกล่าวต่อผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันที่สามารถแก้ไขให้เป็นไปตามอัตราส่วนการลงทุนได้ในกรณีที่บริษัทจัดการไม่สามารถแก้ไขให้ไปตามอัตราส่วนการลงทุนที่กําหนดตาม (3) (ก) (ข) หรือ (ค) บริษัทจัดการต้องจัดทํารายงานข้อมูลตามวรรคหนึ่ง พร้อมสาเหตุที่ไม่สามารถแก้ไขให้เป็นไปตามอัตราส่วนการลงทุนดังกล่าว และจัดส่งรายงานต่อสํานักงาน และผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันครบระยะเวลาดังกล่าว(5) ในกรณีที่กองทุนมีหุ้นของบริษัทใดโดยไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) ตามที่กําหนดในภาคผนวก 4-retail MF ภาคผนวก 4-AI ภาคผนวก 4-PVD หรือภาคผนวก 4-VAYU แล้วแต่กรณี นอกจากการปฏิบัติตามวรรคหนึ่ง (1) (2) (3) และ (4) แล้ว บริษัทจัดการต้องดําเนินการดังนี้ด้วย(ก) งดเว้นการใช้สิทธิออกเสียงในหุ้นจํานวนที่เกินอัตราส่วนการลงทุน เว้นแต่กรณีจําเป็นและสมควรโดยได้รับการผ่อนผันจากสํานักงาน(ข) ลดสัดส่วนการถือหุ้นหรือลดการมีอํานาจควบคุม หรือยื่นคําขอผ่อนผันการทําคําเสนอซื้อ ในกรณีที่ทรัพย์สินเป็นหุ้นของบริษัทจดทะเบียน และการได้มาซึ่งหุ้นของบริษัทดังกล่าวเป็นผลให้กองทุนได้มาหรือเป็นผู้ถือหุ้นของบริษัทนั้นจนถึงหรือข้ามจุดที่ต้องทําคําเสนอซื้อในกรณีที่บริษัทจัดการได้ลงทุนในทรัพย์สินเพื่อกองทุนรวมตลาดเงินหรือกองทุนสํารองเลี้ยงชีพอื่นที่มีนโยบายการลงทุนในลักษณะเดียวกับกองทุนรวมตลาดเงิน ให้จัดส่งรายงานตามวรรคหนึ่ง (1) และ (4) วรรคหนึ่ง ต่อสํานักงานด้วยความในวรรคหนึ่งมิให้นํามาใช้กับกองทุนรวมดังต่อไปนี้(1) กองทุนรวมที่มุ่งเน้นลงทุนเพียงครั้งเดียวโดยถือทรัพย์สินที่ลงทุนไว้จนครบกําหนดอายุของทรัพย์สิน หรือครบอายุของรอบการลงทุนของกองทุนรวม หรือครบอายุของกองทุนรวม (กองทุน buy & hold)(2) กองทุนรวมฟีดเดอร์ ในส่วนที่เป็นการลงทุนในหน่วยลงทุนของกองทุนรวมหรือหน่วยของกองทุนต่างประเทศที่ไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) โดยให้ดําเนินการตามที่กําหนดในข้อ 18/1 หรือข้อ 18/2 แล้วแต่กรณีข้อ 18/1(( ในกรณีกองทุนรวมฟีดเดอร์ที่ได้รับอนุมัติให้จัดตั้งก่อนวันที่ 16 มกราคมพ.ศ. 2559 ให้บริษัทจัดการกองทุนรวมดําเนินการดังต่อไปนี้ หากปรากฏว่ามีการลงทุนในหน่วยลงทุนของกองทุนรวมหรือหน่วยของกองทุนต่างประเทศไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) เป็นเวลา 5 วันทําการติดต่อกัน(1) จัดทํารายงานโดยระบุรายละเอียดเกี่ยวกับประเภท จํานวน อัตราส่วนการลงทุนและวันที่การลงทุนไม่เป็นไปตามอัตราส่วนการลงทุน และจัดส่งรายงานดังกล่าวต่อผู้ดูแลผลประโยชน์ ภายใน 3 วันทําการนับแต่วันครบระยะเวลาดังกล่าว ตลอดจนจัดเก็บสําเนารายงานไว้ที่บริษัทจัดการ(2) ห้ามมิให้แก้ไขเพิ่มเติมโครงการเพื่อขยายวงเงินสําหรับการเสนอขายหน่วยลงทุนของกองทุนรวมฟีดเดอร์ดังกล่าวที่ได้จดทะเบียนไว้กับสํานักงานแล้ว จนกว่าการลงทุนในหน่วยลงทุนของกองทุนรวมหรือหน่วยของกองทุนต่างประเทศจะเป็นไปตามอัตราส่วนการลงทุนที่กําหนด(3) ในกรณีที่มีการลงทุนในหน่วยลงทุนของกองทุนรวมหรือหน่วยของกองทุนต่างประเทศที่มีผู้รับผิดชอบการบริหารจัดการกองทุนดังกล่าวเป็นบุคคลที่มีความสัมพันธ์หรือเชื่อมโยงกับบริษัทจัดการกองทุนรวมตามภาคผนวก 6 และมีการเรียกเก็บค่าธรรมเนียมหรือค่าใช้จ่ายอื่นใดจากกองทุนรวมฟีดเดอร์หรือผู้ถือหน่วยลงทุนในลักษณะที่ซ้ําซ้อนกับกองทุนรวมหรือกองทุนต่างประเทศ ให้บริษัทจัดการกองทุนรวมแจ้งเป็นลายลักษณ์อักษรให้ผู้ถือหน่วยลงทุนทราบเกี่ยวกับความสัมพันธ์หรือเชื่อมโยงดังกล่าว รวมถึงเหตุผลและความจําเป็นในการเรียกเก็บค่าธรรมเนียมหรือค่าใช้จ่ายนั้น ภายใน 30 วันนับแต่วันครบระยะเวลาดังกล่าว(4) ในกรณีที่อัตราส่วนการลงทุนของกองทุนรวมฟีดเดอร์เป็นไปตามที่กําหนดแล้ว ให้บริษัทจัดการกองทุนรวมจัดทํารายงานข้อมูลเกี่ยวกับชื่อ จํานวน อัตราส่วนการลงทุนในทรัพย์สินดังกล่าว รวมถึงวันที่อัตราส่วนเป็นไปตามที่กําหนด และจัดส่งรายงานดังกล่าวต่อผู้ดูแลผลประโยชน์ภายใน 3 วันทําการนับแต่วันที่อัตราส่วนการลงทุนเป็นไปตามที่กําหนดข้อ 18/2(( ในกรณีกองทุนรวมฟีดเดอร์ที่ได้รับอนุมัติให้จัดตั้งหลังวันที่ 16 มกราคมพ.ศ. 2559 ให้บริษัทจัดการกองทุนรวมดําเนินการดังต่อไปนี้ หากปรากฏว่ามีการลงทุนในหน่วยลงทุนของกองทุนรวมหรือหน่วยของกองทุนต่างประเทศไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) เป็นเวลา 5 วันทําการติดต่อกัน (1) ดําเนินการตามข้อ 18/1(1) (2) แก้ไขให้เป็นไปตามอัตราส่วนการลงทุนดังกล่าวภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินระยะเวลา 180 วันนับแต่วันครบระยะเวลาดังกล่าว(3) หากบริษัทจัดการกองทุนรวมสามารถแก้ไขอัตราส่วนการลงทุนได้ ให้จัดทํารายงานข้อมูลเกี่ยวกับชื่อ จํานวน อัตราส่วนการลงทุนในทรัพย์สินดังกล่าว รวมถึงวันที่อัตราส่วนเป็นไปตามที่กําหนด และจัดส่งรายงานดังกล่าวต่อผู้ดูแลผลประโยชน์ภายใน 3 วันทําการนับแต่วันครบระยะเวลาตาม (2)ในกรณีที่บริษัทจัดการกองทุนรวมไม่สามารถแก้ไขอัตราส่วนการลงทุนได้ห้ามมิให้บริษัทจัดการกองทุนรวมลงทุนเพิ่มเติมในทรัพย์สินที่เกินอัตราส่วนการลงทุนจนกว่าจะเป็นไปตามอัตราส่วนการลงทุนที่กําหนด และให้บริษัทจัดการกองทุนรวมจัดทํารายงานข้อมูลตามวรรคหนึ่งพร้อมสาเหตุที่ไม่สามารถแก้ไขให้เป็นไปตามอัตราส่วนการลงทุนดังกล่าว และจัดส่งรายงานต่อสํานักงานและผู้ดูแลผลประโยชน์ ทั้งนี้ ภายใน 3 วันทําการนับแต่วันครบระยะเวลาตาม (2)ข้อ 19(( ในกรณีที่กองทุนมีการลงทุนเป็นไปตามอัตราส่วนการลงทุนหรือข้อกําหนดที่สามารถลงทุนได้โดยชอบ แต่ต่อมาปรากฏกรณีดังต่อไปนี้ จนเป็นเหตุให้ไม่เป็นไปตามอัตราส่วนการลงทุนหรือข้อกําหนดที่สามารถลงทุนได้โดยชอบ บริษัทจัดการอาจลงทุนในหลักทรัพย์หรือทรัพย์สินดังกล่าวต่อไปได้(1) กรณีที่กองทุนมีการลงทุนหรือได้สิทธิจากการเป็นผู้ถือหลักทรัพย์ตามสัดส่วนที่มีอยู่เดิม เว้นแต่เป็นกรณีตาม (2)(2) กรณีที่กองทุนมีการลงทุนหรือได้สิทธิตาม (1) ในระหว่างระยะเวลาการแก้ไขอัตราส่วนการลงทุนตามประกาศที่เกี่ยวข้อง แต่ทั้งนี้ บริษัทจัดการต้องดําเนินการแก้ไขภายในระยะเวลาดังกล่าวด้วย(3) กรณีที่กองทุนได้รับทรัพย์สินมาจากการบริจาค(4) กรณีที่กองทุนมีการลงทุนเพิ่มเติมในทรัพย์สินหรือธุรกรรมใดและในวันดังกล่าวเกิดเหตุการณ์ที่อยู่นอกเหนือการควบคุมของบริษัทจัดการ เช่น(ก) มูลค่าทรัพย์สินหรือธุรกรรมที่กองทุนได้ลงทุนเพิ่มเติมมีการเพิ่มขึ้นหรือลดลงเกินกว่าการเปลี่ยนแปลงของมูลค่าดังกล่าวโดยเฉลี่ยในช่วงระยะเวลาใด ๆ ในอดีต(ข) มูลค่าทรัพย์สินอื่นของกองทุนมีการเพิ่มขึ้นหรือลดลงเกินกว่าการเปลี่ยนแปลงของมูลค่าดังกล่าวโดยเฉลี่ยในช่วงระยะเวลาใด ๆ ในอดีต(ค) ผู้ถือหน่วยลงทุนมีการขายคืนหน่วยลงทุนของกองทุนเกินกว่าการเปลี่ยนแปลงของปริมาณการขายคืนหน่วยลงทุนดังกล่าวโดยเฉลี่ยในช่วงระยะเวลาใด ๆ ในอดีต(ง) ตราสารที่กองทุนลงทุนถูกปรับลดอันดับความน่าเชื่อถือในกรณีที่มีการลงทุนตามวรรคหนึ่ง (1) (3) หรือ (4) ให้บริษัทจัดการปฏิบัติให้เป็นไปตามข้อ 18 หรือข้อ 18/1 แล้วแต่กรณี โดยอนุโลมในกรณีที่บริษัทจัดการมีการอ้างอิงช่วงระยะเวลาใด ๆ ในอดีตตามวรรคหนึ่ง (4) (ก)(ข) หรือ (ค) แล้ว บริษัทจัดการต้องไม่เปลี่ยนแปลงช่วงระยะเวลาที่ใช้อ้างอิงดังกล่าวจนอาจเป็นช่องทางให้มีการเปลี่ยนแปลงการอ้างอิงอย่างไม่เหมาะสมข้อ 20( ในกรณีที่มีเหตุสุดวิสัยหรือเหตุจําเป็นอื่นใดทําให้บริษัทจัดการไม่สามารถดําเนินการแก้ไขเพื่อให้การลงทุนเป็นไปตามหลักเกณฑ์ที่กําหนดในข้อ 17(2) หรือข้อ 18 วรรคหนึ่ง(3) (ข) หรือ (ค) หรือบริษัทจัดการมีความเห็นว่าการดําเนินการดังกล่าวจะไม่เป็นประโยชน์ต่อผู้ลงทุนให้บริษัทจัดการปฏิบัติให้เป็นไปตามข้อ 16 วรรคหนึ่ง (2) วรรคสอง โดยอนุโลมส่วนที่ 2การลงทุนไม่เป็นไปตามนโยบายการลงทุนตามการจัดแบ่งประเภทของกองทุน\_\_\_\_\_\_\_\_\_\_\_\_\_\_\_\_\_\_\_\_\_ข้อ 21( ในกรณีที่กองทุนมีสัดส่วนการลงทุนไม่เป็นไปตามนโยบายการลงทุนตามการจัดแบ่งประเภทของกองทุน บริษัทจัดการต้องดําเนินการดังต่อไปนี้(1)(( จัดทํารายงานเกี่ยวกับการลงทุนที่ไม่เป็นไปตามนโยบายการลงทุน พร้อมทั้งเหตุผลที่ทําให้มีการลงทุนไม่เป็นไปตามนโยบายการลงทุน และจัดส่งรายงานต่อสํานักงาน รวมทั้งจัดส่งต่อผู้ดูแลผลประโยชน์หรือคณะกรรมการกองทุนสํารองเลี้ยงชีพ แล้วแต่กรณี ภายใน 3 วันทําการนับแต่วันที่ไม่เป็นไปตามนโยบายการลงทุน ตลอดจนจัดเก็บสําเนารายงานไว้ที่บริษัทจัดการ(2) ดําเนินการแก้ไขให้สัดส่วนการลงทุนของกองทุนเป็นไปตามนโยบายการลงทุน หรือดําเนินการเปลี่ยนแปลงประเภทของกองทุน ทั้งนี้ ตามหลักเกณฑ์ที่กําหนดในข้อ 22 สําหรับกรณีของกองทุนรวม และข้อ 23 สําหรับกรณีของกองทุนสํารองเลี้ยงชีพข้อ 22 ในกรณีที่การลงทุนของกองทุนรวมไม่เป็นไปตามนโยบายการลงทุนตามการจัดแบ่งประเภทของกองทุน ให้บริษัทจัดการดําเนินการแก้ไขสัดส่วนการลงทุนของกองทุนรวมให้เป็นไปตามนโยบายการลงทุนภายใน 90 วันนับแต่วันที่สัดส่วนการลงทุนของกองทุนรวมไม่เป็นไปตามนโยบายการลงทุน เว้นแต่บริษัทจัดการจะได้รับมติจากผู้ถือหน่วยลงทุนให้เปลี่ยนแปลงประเภทของกองทุนรวมภายในกําหนดเวลาดังกล่าวในการเปลี่ยนแปลงประเภทของกองทุนรวมตามวรรคหนึ่ง บริษัทจัดการต้องจัดให้มีวิธีการในการให้สิทธิแก่ผู้ถือหน่วยลงทุนเดิมในการที่จะออกจากกองทุนรวมก่อนที่การเปลี่ยนแปลงประเภทของกองทุนรวมจะมีผลใช้บังคับ โดยวิธีการดังกล่าวต้องมีระยะเวลาเพียงพอและเป็นธรรมต่อผู้ถือหน่วยลงทุน รวมทั้งเมื่อได้รับมติจากผู้ถือหน่วยลงทุนให้เปลี่ยนแปลงประเภทของกองทุนรวมแล้ว บริษัทจัดการต้องงดเก็บค่าธรรมเนียมการรับซื้อคืนหน่วยลงทุนจากผู้ถือหน่วยลงทุนทุกรายจนกว่าการเปลี่ยนแปลงดังกล่าวจะมีผลใช้บังคับ และในกรณีที่ครบกําหนด 90 วันนับแต่วันที่สัดส่วนการลงทุนไม่เป็นไปตามนโยบายการลงทุน แต่การเปลี่ยนแปลงประเภทของกองทุนรวมยังไม่มีผลใช้บังคับ บริษัทจัดการต้องไม่เสนอขายหน่วยลงทุนของกองทุนรวมนั้นเพิ่มเติมข้อ 23( บริษัทจัดการต้องดําเนินการแก้ไขให้สัดส่วนการลงทุนของกองทุนสํารองเลี้ยงชีพ เป็นไปตามนโยบายการลงทุนตามการจัดแบ่งประเภทของกองทุนภายใน 90 วันนับแต่วันที่สัดส่วนการลงทุนไม่เป็นไปตามนโยบายการลงทุน เว้นแต่บริษัทจัดการจะได้รับความเห็นชอบจากคณะกรรมการกองทุนสํารองเลี้ยงชีพ ให้เปลี่ยนแปลงนโยบายการลงทุนภายในกําหนดเวลาดังกล่าว ในกรณีที่บริษัทจัดการได้รับความเห็นชอบจากคณะกรรมการกองทุนสํารองเลี้ยงชีพตามวรรคหนึ่งแล้ว ให้บริษัทจัดการแจ้งการเปลี่ยนแปลงนโยบายการลงทุนและการได้รับความยินยอมดังกล่าวให้สมาชิกของกองทุนสํารองเลี้ยงชีพทราบด้วยหมวด 4บทเฉพาะกาล\_\_\_\_\_\_\_\_\_\_\_\_\_\_\_\_\_\_\_\_\_ข้อ 24 ให้บรรดาคําสั่งหรือหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งหรือหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ 25 ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ให้การอ้างอิงดังกล่าวหมายถึงการอ้างอิงประกาศฉบับนี้ข้อ 26 บริษัทจัดการซึ่งประสงค์จะจัดให้กองทุนภายใต้การบริหารจัดการมีการลงทุนตามประเภททรัพย์สินและอัตราส่วนการลงทุนไม่ว่าทั้งหมดหรือบางส่วนตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 สําหรับการลงทุนในช่วงระยะเวลาไม่เกิน 1 ปีนับแต่วันที่ประกาศนี้มีผลใช้บังคับ ให้บริษัทจัดการสามารถจัดการลงทุนในลักษณะดังกล่าวได้โดยได้รับยกเว้นไม่ต้องปฏิบัติตามหลักเกณฑ์ซึ่งกําหนดไว้ในประกาศนี้ในส่วนที่ขัดหรือแย้งกับการลงทุนดังกล่าว ทั้งนี้ ภายใต้เงื่อนไขอย่างใดอย่างหนึ่งดังต่อไปนี้(1) เป็นกองทุนรวมที่จดทะเบียนกองทรัพย์สินเป็นกองทุนรวมหรือเป็นกองทุนส่วนบุคคลที่บริษัทจัดการเข้าทําสัญญารับจัดการภายหลังวันที่ประกาศนี้มีผลใช้บังคับแต่ไม่เกินกว่า1 ปีนับแต่วันดังกล่าว ทั้งนี้ การลงทุนตามประกาศสํานักงานข้างต้นต้องไม่ขัดหรือแย้งกับนโยบายการลงทุนของกองทุน(2) เป็นกองทุนรวมที่จดทะเบียนกองทรัพย์สินเป็นกองทุนรวมหรือเป็นกองทุนส่วนบุคคลที่บริษัทจัดการเข้าทําสัญญารับจัดการกองทุนส่วนบุคคลก่อนหรือในวันที่ประกาศนี้มีผลใช้บังคับ และบริษัทจัดการได้ส่งหนังสือแจ้งความประสงค์ดังกล่าวต่อสํานักงานแล้วเมื่อพ้นระยะเวลาที่ได้รับผ่อนผันตามวรรคหนึ่ง บริษัทจัดการต้องจัดการลงทุนให้เป็นไปตามประกาศนี้ โดยหากยังคงมีทรัพย์สินใดที่ลงทุนไว้โดยชอบในช่วงเวลาที่ได้รับผ่อนผันตามวรรคหนึ่งคงค้างอยู่ ให้กองทุนยังคงมีทรัพย์สินนั้นได้ต่อไป แต่หากมีจํานวนลดลงไม่ว่าด้วยเหตุใดให้บริษัทจัดการคงทรัพย์สินดังกล่าวไว้ได้เพียงจํานวนที่เหลือข้อ 27 บริษัทจัดการกองทุนส่วนบุคคลซึ่งประสงค์จะจัดให้กองทุนสํารองเลี้ยงชีพภายใต้การบริหารจัดการมีนโยบายการลงทุนเป็นไปตามความในข้อ 9 วรรคหนึ่ง (1) ในส่วนที่เกี่ยวกับสัดส่วนตามนโยบายการลงทุนที่กําหนดไว้ในภาคผนวก 2 ก่อนวันที่หลักเกณฑ์ในเรื่องดังกล่าวจะมีผลใช้บังคับ ให้กระทําได้ต่อเมื่อบริษัทจัดการกองทุนส่วนบุคคลได้มีการควบคุมอัตราส่วนการลงทุนสําหรับสมาชิกแต่ละรายของกองทุนสํารองเลี้ยงชีพดังกล่าวให้เป็นไปตามแนวทางที่กําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับกองทุนสํารองเลี้ยงชีพที่มีการควบคุมอัตราส่วนการลงทุนสําหรับสมาชิกแต่ละรายข้อ 28( ยกเลิกประกาศ ณ วันที่ 17 ธันวาคม พ.ศ. 2558(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน